Document ID: 32003D0204

Odločba Komisije
z dne 21. marca 2003
o spremembi Odločbe 97/569/ES v zvezi z vključitvijo obratov na Madžarskem, v Sloveniji in Slovaški republiki na začasne sezname obratov tretjih držav, iz katerih države članice dovolijo uvoz mesnih izdelkov
(notificirano pod dokumentarno številko K(2003) 832)
(Besedilo velja za EGP)
(2003/204/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov v tretjih državah iz katerih se državam članicam, v vmesnem obdobju, dovoli uvoz nekaterih proizvodov živalskega izvora, ribiških proizvodov ali živih školjk [1], kakor je bila nazadnje spremenjena z Odločbo 2001/4/ES [2], in zlasti člena 2(1) in (4) Odločbe,
ob upoštevanju naslednjega:
(1) Začasni seznami obratov v tretjih državah, iz katerih države članice dovolijo uvoz mesnih izdelkov, so sestavljeni na podlagi Odločbe Komisije 97/569/ES [3], kakor je bila nazadnje spremenjena z Odločbo 2002/671/ES [4].
(2) Madžarska, Slovenija in Republika Slovaška so poslale sezname obratov, ki proizvajajo izdelke iz mesa divjadi in za katere pristojni organi potrjujejo, da upoštevajo zahteve Skupnosti.
(3) Te obrate je treba vključiti na sezname, sestavljene na podlagi Odločbe 97/569/ES.
(4) Ker pregledi na kraju samem še niso bile opravljeni, uvoz iz takšnih obratov ne izpolnjuje pogojev za zmanjšano frekvenco fizičnih pregledov v skladu s členom 2(4) Odločbe 95/408/ES.
(5) Odločbo 97/569/ES je zato treba ustrezno spremeniti.
(6) Ukrepi, predvideni v tej odločbi, so v skladu z mnenjem Stalnega odbora za prehransko verigo ljudi in zdravstveno varstvo živali -
SPREJELA NASLEDNJO ODLOČBO:
Člen 1
Priloga I k Odločbi 97/569/ES se spremeni v skladu s Prilogo k tej odločbi.
Člen 2
Ta odločba se uporablja od 1. aprila 2003.
Člen 3
Ta odločba je naslovljena na države članice.
V Bruslju, 21. marca 2003

Labels: 3
0
18
17